Lolland-Falsters Stifts-Tidende, 1839-08-20
Nykjøbing. Til Opfyldelse af et af de herværende Handlende yttret Ønske har den kongelige Generalpostdirection foranstaltet, at en Postsæk med Breve og Aviser fra Udlandet, Hamborg, Kiel og mellemliggende Steder, saalænge Danskibsfarten. i indeværende Aar vedvarer, vil blive befordret med Dampskibet Frederik den Sjete til Gaabense og derfra Søndag Morgen hertil, samt at en Post samme Dags Aften Kl. 9 herfra skal afgaae over Stubbekiøbing til Wordingborg, for at befordres videre Mandag Morgen med Dampskibet Løven til Kiel, Neumünster, Bramstedt, Qvickborn (Ulzburg), Altona, Hamborg og Udlandet. Ved denne Foranstaltning have de herværende Corresponderende, for den Deel af Aaret, da Løven anløber Taars, erholdt en Hamborger= og Kieler=Post mere, hvorved tillige de udenrigske Poster, som ankomme til Hamborg og Altona i Løbet af Fredagen eller Fredag Nat (t. Ex. de Engelske) her ville modtages 12 Timer tidligere end hidtil, da de hertil ere ankomne Søndag Aften sildigt i Forbindelse med den ved Danskibet Løven befordrede Post over Taars, som afgaaer fra Hamborg Løverdag Aften. Denne Post kan herfra først besvares Mandag Aften (Tirsdag Morgen) med Posten over Svendborg, der bringer Correspondencen til Kiel Torsdag Aften (c. Kl. 10), til Hamborg Fredag Morgen, og selv i den Deel af Aaret, da Dampskibet Frederik den Sjette hertil skulde medføre Breve, kunde disse dog vanskeligen besvares tidligere, end nysnævnte ved Dampskibet Løven befordrede Breve, da den Post, som stod i Forbindelse med sidstnævnte Dampskib paa dets Tour om Mandagen til Kiel, allerede afgik herfra Søndag Middag og derfor i Reglen ikkun kunde medtage Besvarelserne af de hertil Torsdag Aften pr. Løven over Taars ankomne Breve. Ved den nyoprettede Post herfra Søndag Aften, som ankommer til Kiel Mandag Aften (c. Kl. 6), til Hamborg Tirsdag Morgen, er der aabnet de Corresponderende rigelig Tid til Besvarelse af de med Frederik den Sjette om Morgenen modtagne Breve, og de fra Hamborg Løverdag Morgen, fra Kiel Løverdag Aften Kl. 7 afgaaede Breve ville saaledes nu herfra kunne haves lige saa tidligt besvarede, som hidtil de Breve, der afgik fra Hamborg Onsdag Aften og fra Kiel Torsdag Morgen. Jsærdeleshed er denne Foranstaltning vigtig for Correspondencen paa Kiel, da saavel de for Frederik den Sjette, som for Løven bestemte Breve, der maae indleveres Løverdag Aften, kun med nogle faae Timers Forskjel, og de første herfra ville kunne haves besvarede 72 Timer tidligere end de sidste. Desuagtet er Postforbindelsen med Dampskibet Løven ogsaa af særdeles Vigtighed for Correspondencen, fra Udlandet og Hamborg og med Hensyn til de Ordre m.v. fra Kiel, som maatte foranlediges ved Hamborgpostens Ankomst dertil Løverdag Eftermiddag Kl. 3 a 3 1/2 og som ikke altid ville kunne expederes til Afgang med Dampskibet Frederik den Sjete. Nyekiøbing har nu en saa fuldstændig Postforbindelse med Hertugdømmerne og Udlandet, som de Communicationsmidler, der for Tiden ere i Bevægelse i Danmark, paa nogen Maade kunne aabne denne Station, og ved Dampskibene en hurtigere Correspondence end t. Ex. Kjøbenhavn. Til Hamborg afgaae egentligen 7 og til Kiel 5 ugentlige Poster, men da disse, formedelst Dampskibs posternes overveiende Hurtighed ikke dertil indtræffe. i samme Tidsfølge, hvori de afgaae, ville vi ikkun nævne Posterne til Hamborg og Kiel Søndag og Torsdag Aften pr. Dampskibet Løven og Tirsdag Morgen over Svendborg. Ogsaa med Kjøbenhavn have vi i indeværende Sommer en levende Postforbindelse, i det vi dertil afsende 5 ugentlige Poster: en sjete Post, som afgaaer over Langeland Løverdag Morgen kan ikkun fordeelagtigen benyttes i den Deel af Aaret, da den herfra Søndag Middag afgaaede Brev-Personpost ophører, fordi denne ligesaa tidligt ankommer til Kjøbenhavn, nemlig Mandag Morgen.